Am Mäntig simmer wieder emol xi go schüsse. S Vorwettschüsse uf 300m, Wachtdienschtschüsse ide KD-Boxe (Und im Gegesatz zum Rekr Kenel schüss ich mim Gegner mitem Messer bereits noch eim Extremitäteschuss in Thorax wenner nöd ufgit… Aus die Maus - Mickey Mouse… Das isch übrigens en Standart-Uusschpruch vo üsem Wm ;-))  Ufeme dritte Poschte hemmer üs sochli vorgschtellt in Solothurn seg es Chemiewerk id Luft gange und e Gaswolke chunnt jetzt uf Wange zue. Das heisst BG 2 erschtelle und  imene zwote Schritt BG 4. Nochher simmer im BG 4 ufd Kampfbahn. Das heisst Hügel abe und ufe seckle, denn wieder schteil ufe und hine wieder abe, über diversi Untergründ und so sache. I mach so Sache eigentlich no gern. Nur s retabliere vom C-Mat schisst mi amix a nochher… Denn scho wieder Uusgang am Obig.